CELEX: 32004R0048
Language: hr
Date: 2003-12-05
Title: Uredba (EZ) br. 48/2004 Europskog parlamenta i Vijeća od 5. prosinca 2003. o izradi godišnje statistike Zajednice o industriji željeza i čelika za referentne godine 2003.–2009.

13/Sv. 60
               
               
                  HR
               
               
                  Službeni list Europske unije
               
               
                  91
               
            32004R0048
      
                  L 007/1
               
               
                  SLUŽBENI LIST EUROPSKE UNIJE
               
            UREDBA (EZ) br. 48/2004 EUROPSKOG PARLAMENTA I VIJEĆA
      od 5. prosinca 2003.
      o izradi godišnje statistike Zajednice o industriji željeza i čelika za referentne godine 2003.–2009.
      EUROPSKI PARLAMENT I VIJEĆE EUROPSKE UNIJE,
      uzimajući u obzir Ugovor o osnivanju Europske zajednice, a posebno njegov članak 285. stavak 1.,
      uzimajući u obzir prijedlog Komisije (1),
      uzimajući u obzir mišljenje Europskoga gospodarskog i socijalnog odbora (2),
      u skladu s postupkom utvrđenim u članku 251. Ugovora (3),
      budući da:
      
                  (1)
               
               
                  Statistike o industriji čelika temeljile su se na Ugovoru o osnivanju Europske zajednice za ugljen i čelik (EZUČ), koji je istekao 23. srpnja 2002.
               
            
                  (2)
               
               
                  Uredba (EZ) br. 1840/2002 (4) Europskog parlamenta i Vijeća od 30. rujna 2002. donesena je kako bi se po isteku valjanosti Ugovora o EZUČ-u osiguralo produženje sustava statistike željeza i čelika EZUČ-a do 31. prosinca 2002.
               
            
                  (3)
               
               
                  Zbog provođenja buduće politike Zajednice vezane uz industriju željeza i čelika potrebno je nastaviti prikupljati statistike o industriji željeza i čelika. Na europskoj razini ne postoji ni jedan drugi statistički sustav koji bi zadovoljavao potrebu za takvim statistikama. Stoga je potrebno donijeti novu Uredbu na temelju Ugovora o EZ-u o prikupljanju statistika Zajednice o industriji željeza i čelika.
               
            
                  (4)
               
               
                  Uredba Vijeća (EZ) br. 322/97 od 17. veljače 1997. o statistici Zajednice (5) predstavlja referentni okvir za odredbe te Uredbe.
               
            
                  (5)
               
               
                  Potrebno je prijelazno razdoblje od 2003. do 2009. godine kako bi se utvrdilo može li se statistika željeza i čelika uključiti u druge statističke sustave.
               
            
                  (6)
               
               
                  Poduzećima u industriji željeza i čelika potrebne su informacije iz cijelog svijeta o ulaganjima i kapacitetu kako bi za određene razrede proizvoda od željeza i čelika procijenili mogući budući premali ili preveliki kapacitet. Statistika Zajednice o ulaganjima i kapacitetu doprinosi globalnoj mreži informacija o svjetskom kapacitetu željeza i čelika koja je organizirana pod pokroviteljstvom OECD-a.
               
            
                  (7)
               
               
                  Statistike o potrošnji energije u industriji željeza i čelika daju informacije ne samo o potrošnji energije i proizvodnji u okviru industrije željeza i čelika, nego posredno i o emisiji onečišćujućih tvari.
               
            
                  (8)
               
               
                  Statistike o raspoloživosti zaliha željeznog i čeličnog otpada potrebne su zbog praćenja korištenja ove sirovine važne za proizvodnju čelika.
               
            
                  (9)
               
               
                  Mjere potrebne za provedbu ove Uredbe treba usvojiti u skladu s Odlukom 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (6).
               
            
                  (10)
               
               
                  Savjetovanje s Odborom za statistički program obavljeno je u skladu s člankom 3. Odluke Vijeća 89/382/EEZ, Euratom (7),
               
            DONIJELI SU OVU UREDBU:
      Članak 1.
      Cilj
      Cilj je ove Uredbe uspostaviti zajednički okvir za sustavnu izradu statistika Zajednice o industriji željeza i čelika za referentne godine 2003.–2009.
      Članak 2.
      Definicije
      Za potrebe ove Uredbe, izrazi „statistike Zajednice” i „izrada statistike” imaju značenje određeno Uredbom (EZ) br. 322/97.
      Članak 3.
      Područje primjene
      Ova se Uredba odnosi na podatke o industriji željeza i čelika, koja je definirana kao skupina 27.1 u statističkoj klasifikaciji gospodarskih djelatnosti u Europskoj zajednici (NACE Rev.1) usvojenoj na temelju Uredbe Vijeća (EEZ) br. 3037/90 (8).
      Ako dodana vrijednost na faktor troškova poduzeća u industriji željeza i čelika države članice predstavlja manje od 1 % ukupne dodane vrijednosti Zajednice, ne treba prikupljati podatke o svojstvima.
      Članak 4.
      Svojstva
      Pribavljeni podaci, koji su u skladu s obrascem utvrđenim u Prilogu, odnose se na svojstva poslovne jedinice kako su definirana Uredbom Vijeća (EEZ) br. 696/93 od 15. ožujka 1993. o statističkim jedinicama za promatranje i analizu proizvodnog sustava unutar Zajednice (9) te na poduzeća s 50 ili više zaposlenika.
      Članak 5.
      Referentno razdoblje i periodičnost
      Države članice godišnje prikupljaju podatke navedene u Prilogu, prvi put za 2003. godinu, a zatim za svaku sljedeću godinu do 2009.
      Članak 6.
      Prijenos podataka
      1.   Države članice Komisiji (Eurostatu) šalju podatke i metapodatke o industriji željeza i čelika agregirane po jedinicama iz članka 4. Prijenos uključuje povjerljive podatke u skladu s postojećim odredbama Zajednice o prijenosu povjerljivih podataka.
      2.   Države članice prenose podatke i metapodatke u elektroničkom obliku. Prijenos je u skladu s odgovarajućim standardom za razmjenu odobrenim u skladu s postupkom iz članka 8. stavka 2. Eurostat stavlja na raspolaganje detaljnu dokumentaciju vezanu uz odobrene standarde i daje smjernice kako te standarde provoditi u skladu sa zahtjevima ove Uredbe.
      3.   Države članice prenose podatke i metapodatke u roku od šest mjeseci nakon isteka referentne godine. Međutim, u skladu s postupkom iz članka 8. stavka 2. Komisija to razdoblje može produžiti na 12 mjeseci za prvi prijenos za one države članice koje imaju poteškoća s provedbom ove Uredbe.
      Članak 7.
      Provedbene mjere
      U skladu s postupkom iz članka 8. stavka 2. za provedbu ove Uredbe utvrđuju se sljedeće mjere:
      
                  (a)
               
               
                  svaka promjena popisa svojstava, ako se time državama članicama ne nameće značajno dodatno opterećenje;
               
            
                  (b)
               
               
                  obrasci prijenosa i prvo razdoblje prijenosa podataka.
               
            Članak 8.
      Postupak
      1.   Komisiji pomaže Odbor za statistički program osnovan člankom 1. Odluke 89/382/EEZ, Euratom.
      2.   Prilikom upućivanja na ovaj stavak, primjenjuju se članci 5. i 7. Odluke 1999/468/EZ, uzimajući u obzir odredbe njezinog članka 8.
      Razdoblje iz članka 5. stavka 6. Odluke 1999/468/EZ je tri mjeseca.
      3.   Odbor donosi svoj poslovnik.
      Članak 9.
      Izvješća
      U roku od pet godina od stupanja na snagu ove Uredbe Komisija Europskom parlamentu i Vijeću podnosi izvješće o njezinoj provedbi.
      U izvješću se posebno:
      
                  (a)
               
               
                  procjenjuju koristi koje imaju Zajednica, države članice te davatelji i korisnici izrađenih statistika u odnosu na svoje troškove;
               
            
                  (b)
               
               
                  procjenjuje kvaliteta izrađenih statistika;
               
            
                  (c)
               
               
                  provjerava sinergija s ostalim aktivnostima Zajednice;
               
            
                  (d)
               
               
                  predlaže promjena koju se smatra potrebnom za bolju provedbu ove Uredbe.
               
            Članak 10.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europskih zajednica.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 5. prosinca 2003.
         
            
               Za Europski parlament
            
            
               Predsjednik
            
            P. COX
         
         
            
               Za Vijeće
            
            
               Predsjednik
            
            P. LUNARDI
         
      
      
         (1)  SL C 45, 25.2.2003., str. 154.
      
         (2)  SL C 133, 6.6.2003., str. 88.
      
         (3)  Mišljenje Europskog parlamenta od 13. svibnja 2003. (još nije objavljeno u Službenom listu) i Odluka Vijeća od 17. studenoga 2003.
      
         (4)  SL L 279, 17.10.2002., str. 1.
      
         (5)  SL L 52, 22.2.1997., str. 1.
      
         (6)  SL L 184, 17.7.1999., str. 23.
      
         (7)  SL L 181, 28.6.1989., str. 47.
      
         (8)  SL L 293, 24.10.1990., str. 1., Uredba kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).
      
         (9)  SL L 76, 30.3.1993., str. 1., Uredba kako je zadnje izmijenjena Uredbom (EZ) br. 1882/2003.
      
         PRILOG
         PODACI IZ ČLANAKA 4., 5. I 6. KOJI SE ŠALJU EUROSTATU
         1.   Godišnja statistika bilance za otpad od čelika i lijevanog željeza
         
                     (Jedinica: tone)
                  
               
                     Oznaka
                  
                  
                     Naziv
                  
               
                     Bilanca otpada od čelika i lijevanog željeza
                  
               
                     1010 
                  
                  
                     Zalihe prvoga dana u godini
                  
               
                     1020 
                  
                  
                     Nastale u postrojenju
                  
               
                     1030 
                  
                  
                     Primici (1031  + 1032  + 1033 )
                  
               
                     1031 
                  
                  
                     
                                 —
                              
                              
                                 od domaćih izvora
                              
                           
               
                     1032 
                  
                  
                     
                                 —
                              
                              
                                 od drugih država članica Zajednice
                              
                           
               
                     1033 
                  
                  
                     
                                 —
                              
                              
                                 od trećih zemalja
                              
                           
               
                     1040 
                  
                  
                     Ukupno na raspolaganju (1010  + 1020  + 1030 )
                  
               
                     1050 
                  
                  
                     Ukupna potrošnja …
                  
               
                     1051 
                  
                  
                     … od toga električne peći
                  
               
                     1052 
                  
                  
                     …od toga nehrđajući otpad
                  
               
                     1060 
                  
                  
                     Dostave
                  
               
                     1070 
                  
                  
                     Zalihe posljednjeg dana u godini (1040  – 1050  – 1060 )
                  
               2.   Potrošnja goriva i energije i bilanca za električnu energiju u industriji željeza i čelika
         Dio A:   Godišnja statistika za potrošnju goriva i energije raščlanjena prema vrsti postrojenja (*)
         
         
                     (Jedinica: tone ili giga džuli (GJ)
                  
               
                     Oznaka
                  
                  
                     Naziv
                  
                  
                     Napomena
                  
               
                     Potrošnja goriva i energije
                  
               
                     2010 
                  
                  
                     Kruta goriva (2011  + 2012 )
                  
                  
                     tone
                  
               
                     2011 
                  
                  
                     Koks
                  
                  
                     tone
                  
               
                     2012 
                  
                  
                     Ostala kruta goriva
                  
                  
                     tone
                  
               
                     2020 
                  
                  
                     Tekuća goriva
                  
                  
                     tone
                  
               
                     2030 
                  
                  
                     Plin (2031  + 2032  + 2033  + 2034 )
                  
                  
                     GJ
                  
               
                     2031 
                  
                  
                     Plin za visoke peći
                  
                  
                     GJ
                  
               
                     2032 
                  
                  
                     Koksni plin
                  
                  
                     GJ
                  
               
                     2033 
                  
                  
                     Konvertorski plin
                  
                  
                     GJ
                  
               
                     2034 
                  
                  
                     Drugi plin
                  
                  
                     GJ
                  
               
                     2040 
                  
                  
                     Vanjske dostave plina za visoke peći
                  
                  
                     GJ
                  
               
                     2050 
                  
                  
                     Vanjske dostave konvertorskog plina
                  
                  
                     GJ
                  
               Dio B:   Godišnja statistika bilance za električnu energiju u industriji željeza i čelika
         
                     (Jedinica: MWh)
                  
               
                     Oznaka
                  
                  
                     Naziv
                  
               
                     Bilanca za električnu energiju u industriji željeza i čelika
                  
               
                     3100 
                  
                  
                     Resursi (3101  + 3102 )
                  
               
                     3101 
                  
                  
                     Bruto proizvodnja
                  
               
                     3102 
                  
                  
                     Primici izvana
                  
               
                     3200 
                  
                  
                     Potrošnja (3210  + 3220  + 3230 )
                  
               
                     3210 
                  
                  
                     Potrošnja u postrojenju (3211  + 3212  + 3213  + 3214  + 3215  + 3216  + 3217 )
                  
               
                     3211 
                  
                  
                     Postrojenje za sinteriranje i postrojenje za pripremu tereta
                  
               
                     3212 
                  
                  
                     Visoke peći i električne peći za proizvodnju željeza
                  
               
                     3213 
                  
                  
                     Električne talionice i kontinuirano lijevanje
                  
               
                     3214 
                  
                  
                     Ostale talionice i kontinuirano lijevanje
                  
               
                     3215 
                  
                  
                     Valjaonice
                  
               
                     3216 
                  
                  
                     Elektrane za proizvodnju električne energije
                  
               
                     3217 
                  
                  
                     Ostala postrojenja
                  
               
                     3220 
                  
                  
                     Isporuke prema van
                  
               
                     3230 
                  
                  
                     Gubici
                  
               3.   Istraživanje o ulaganjima u industriju željeza i čelika
         Dio A:   Godišnja statistika za izdatke
         
                     (Jedinica: milijuni eura)
                  
               
                     Oznaka
                  
                  
                     Naziv
                  
               
                     Investicijski izdaci u industriji željeza i čelika
                  
               
                     4010 
                  
                  
                     Koksara
                  
               
                     4020 
                  
                  
                     Postrojenje za pripremu tereta
                  
               
                     4030 
                  
                  
                     Postrojenje za proizvodnju željeza i ferolegura (uključujući visoke peći)
                  
               
                     4040 
                  
                  
                     Talionice u čeličanama
                  
               
                     4041 
                  
                  
                     … od toga električne talionice
                  
               
                     4050 
                  
                  
                     Kontinuirano lijevanje
                  
               
                     4060 
                  
                  
                     Valjaonice (4061  + 4062  + 4063  + 4064 )
                  
               
                     4061 
                  
                  
                     Plosnati proizvodi
                  
               
                     4062 
                  
                  
                     Dugi proizvodi
                  
               
                     4063 
                  
                  
                     Postrojenja za izradu hladno valjanih širokih traka
                  
               
                     4064 
                  
                  
                     Postrojenja za nanošenje premaza
                  
               
                     4070 
                  
                  
                     Ostala postrojenja
                  
               
                     4100 
                  
                  
                     Sveukupno (4010  + 4020  + 4030  + 4040  + 4050  + 4060  + 4070 )
                  
               
                     4200 
                  
                  
                     … od toga za suzbijanje onečišćenja
                  
               Dio B:   Godišnja statistika za kapacitet
         
                     (Jedinica: 1000 tona na godinu)
                  
               
                     Oznaka
                  
                  
                     Naziv
                  
               
                     Najveća moguća proizvodnja u industriji željeza i čelika (kapacitet)
                  
               
                     5010 
                  
                  
                     Koks
                  
               
                     5020 
                  
                  
                     Priprema tereta
                  
               
                     5030 
                  
                  
                     Sirovo željezo i ferolegure
                  
               
                     5040 
                  
                  
                     Sirovi čelik
                  
               
                     5041 
                  
                  
                     
                                 —
                              
                              
                                 od toga iz električne peći
                              
                           
               
                     5042 
                  
                  
                     
                                 —
                              
                              
                                 od toga kontinuirani lijev
                              
                           
               
                     5050 
                  
                  
                     Proizvodi dobiveni izravno toplim valjanjem (5051  + 5052 )
                  
               
                     5051 
                  
                  
                     Plosnati proizvodi
                  
               
                     5052 
                  
                  
                     Dugi proizvodi
                  
               
                     5060 
                  
                  
                     Proizvodi dobiveni od toplo valjanih proizvoda (bez prevučenih proizvoda)
                  
               
                     5061 
                  
                  
                     … od toga proizvodi dobiveni hladnim valjanjem
                  
               
                     5070 
                  
                  
                     Prevučeni proizvodi
                  
               
            (*)  
         
                      
                  
                  
                     Postrojenje za pripremu tereta: valjaonice.
                     Visoke peći i električne peći za proizvodnju željeza: elektrane za proizvodnju električne energije.
                     Talionice: Ostala postrojenja.